section_heading: Anharmonički oscilator
paragraph_text: Izborna pravila za Morseov oscilator dopuštaju i druge prijelaze: <math>\Delta v = 0, \pm 1, \pm 2, ...</math>. Prijelazi s većim <math>\Delta v</math> su manje vjerojatni i daju spektralne linije (vrpce) manjeg intenziteta. Prijelazi <math>\Delta v= \pm 2</math>, <math>\Delta v = \pm 3</math>, ... se nazivaju overtonovi. Prijelazi 2<-1, 3<-2, ... se ne poklapaju s prijelazom 1<-0, kao kod harmoničkog oscilatora, već se, u spektru vide kao odvojene linije. Ovi prijelazi se nazivaju vrući prijelazi, jer intenzitet njihovih spektralnih linija (vrpci) jako ovisi o temperaturi. Razlike susjednih energijskih razina se smanjuju, kako se vibracijski kvantni broj <math>v</math> povećava, sve dok ta razlika ne postane nula. Ta energijska razina je i zadnja jer se sustav s energijom većom od najviše energijske razine raspada. Morseov oscilator može opisati disocijaciju molekula! Vrijednost <math>D_e</math> je zapravo disocijacijska energija anharmoničkog oscilatora iz ishodišta energije (zanemarujući energiju nulte točke). Maksimalna vibracijska energija Morseovog oscilatora se može izračnati po formuli: